Karlamagnús var af ætt Karlunga , en það var konungsættin í frankaríkinu . Hann fæddist árið 747 eða 748 ( heimildum ber ekki saman ) . Foreldrar hans voru Pipin litli frankakonungur og Bertrada af Laon . Ekkert er vitað um æsku Karls en þegar hann var um tvítugt lést Pippín faðir hans árið 768 . Í fyrstu eftir það ríkti hann með bróður sínum , Karlóman I. En aðeins þremur árum síðar lést Karlóman og varð Karl þá eini konungur frankaríkisins . Ástandið í Evrópu á þessum tíma var ótryggt . Á norðurþýsku lágsléttunni bjuggu saxar en þeir voru enn heiðnir og voru utan við frankaríkið . Á Spáni réðu márar og leituðust við að sækja til norðurs . Á Ítalíu voru langbarðar í erjum við páfagarð um yfirráð á skaganum . Í austri voru austrænir avarar að sækja vestur .
Hvaðan var Karlamagnús ?
 frankaríkinu .